ಇಂದು ಚಂದನ್ ಕುಮಾರ್ ಜನುಮದಿನ ಕಿರುತೆರೆ ಮತ್ತು ಬೆಳ್ಳಿತೆರೆಯ ನಟ ಚಂದನ್ ಕುಮಾರ್ ಲಕ್ಷ್ಮೀ ಬಾರಮ್ಮಾ ಧಾರಾವಾಹಿ ಮೂಲಕ ಪ್ರಸಿದ್ಧರು. ಈಗ ಹಲವು ಗಾಸಿಪ್, ಪ್ರವಾಸದ ಮೂಲಕ ಸುದ್ದಿಯಲ್ಲಿರುವ ಚಂದನ್ ಕುಮಾರ್ ಅವರು ಇಂದು 35 ವರ್ಷಕ್ಕೆ ಕಾಲಿಡುತ್ತಿದ್ದಾರೆ. ಇಂದು ಚಂದನ್ ಅವರ ಹುಟ್ಟುಹಬ್ಬದ ಸಂಭ್ರಮಕ್ಕೆ ಅಭಿಮಾನಿಗಳು, ಸಿನಿಮಾರಂಗದವರು ಶುಭಕೋರುತ್ತಿದ್ದಾರೆ. ಚಂದನ್ ವೈವಿಧ್ಯ ಮತ್ತು ವಿಶೇಷ ಆಲೋಚನೆ ಇರುವ ನಟ ಹಾಗಾಗಿ ಚಂದನ್ ಹುಟ್ಟುಹಬ್ಬದ ದಿನ ಒಂಟಿಯಾಗಿ ಹೈದರಾಬಾದ್ ನಲ್ಲಿ ಇದ್ದಾರಂತೆ. ಹುಟ್ಟುಹಬ್ಬದಂದು ಒಂಟಿಯಾಗಿ ಹೈದರಾಬಾದಿನಲ್ಲಿ ಆಚರಿಸಿಕೊಳ್ಳುತ್ತಿದ್ದೇನೆ ಎಂದು ಚಂದನ್ ಸಾಮಾಜಿಕ ಜಾಲತಾಣದಲ್ಲಿ ಬರೆದುಕೊಂಡಿದ್ದಾರೆ. ಹಾಗು ನಿನ್ನೆ ರಾತ್ರಿ 34ನೇ ವರ್ಷದ ಕೊನೆಯ ಚಿತ್ರ ಅಂತ ಶರ್ಟ್ಲೆಸ್ ಫೋಟೋ ಹಂಚಿಕೊಂಡಿದ್ದಾರೆ.